open-index/open-wikipedia-markdown huggingface dataset:
Žydroji grota

**Žydroji grota** () – jūrinis urvas (grota) Tirėnų jūroje, Kaprio salos pakrantėje (pietų Italija). Susidarė dėl abrazinės jūros veiklos smiltainio uolienose. Ilgis 56 m, aukštis 15 m (ties įėjimu – 1,3 m), dugnas užsemtas. Pro vandenį praspįstanti šviesa suteikia grotai savotišką lazuritinę žydrą spalvą.

Žydroji grota yra svarbus turistinis objektas. Į ją įplaukti galima tik esant atoslūgiui ir mažam bangavimui.

Imperatoriaus Tiberijaus laikais Žydrojoje grotoje buvo įrengta Neptūno ir Tritono šventykla, čia maudydavosi pats imperatorius. Vėliau grotos buvo vengiama kaip vaiduoklių vietos. Grotą išgarsino 1826 m. joje apsilankęs vokiečių rašytojas ir dailininkas Augustas Kopišas.

## Šaltiniai
Arktinis kiškis

**Arktinis kiškis**, arba **poliarinis kiškis** (*Lepus arcticus*) – kiškinių šeimos žinduolis, gyvenantis šiauriniuose ir pietvakariniuose Grenlandijos regionuose, Kanados arktiniame salyne, Labradoro pusiasalio šiaurėje bei Niufaundlando pietvakariuose.

## Fizinės savybės
Užauga 50–60 cm ilgio, paprastai sveria 3–5 kg. Krūtinė ir papilvė visus metus padengti storu pilku kailiu. Kitų vietų kailio spalva keičiasi priklausomai nuo metų laikų. Žiemą kailis baltas ir storas, tačiau ausų galiukai išlieka juodi. Vasarą kailis tampa rudai pilko arba pilkai melsvo atspalvio. Keičiantis kailio spalvai, iš pradžių šertis pradeda veidas bei kojos, vėliau – ausys, pečiai, kojos ir nugara. Pirmosios kailį pakeičia patelės.

## Buveinė
Arktinis kiškis puikiai prisitaikęs prie atšiaurių gyvenimo sąlygų. Įsikuria kalvotoje tundroje, uolinguose plokščiakalniuose bei medžiais neapžėlusiose pakrantėse. Arktinio kiškio gyvenamojo arealo vidutinė temperatūra yra –26.9°C, vidutinė sniego danga – 37,5 cm.

## Dauginimasis
Poravimosi sezonas prasideda balandžio–gegužės mėn. Per sezoną patelė išveda vieną arba dvi vadas. Vadoje būna 2–8 kiškiukai. Nėštumas trunka apie 50 dienų. Mažyliai gimsta birželio mėnesį, sveria apie 100 g. Pirmąsias kiškiukų gyvenimo dienas patelė niekur nesitraukia nuo mažylių, o vėliau kiškiukai gali išbūti vieni. Artinantis priešui, mažyliai apsimeta nematomais. Jau po 2–3 savaičių jie tampa nepriklausomi, tačiau iki 8–9 savaičių amžiaus vis tiek laikosi arčiau patelės.

## Mityba
Maitinasi įvairiu maistu. Daugiausia – gluosnių dalimis: lapais, šaknimis, žieve, šakelėmis. Nevengia kerpių, samanų, dumblių. Kartais ėda netgi mėsą bei žuvį. Tam, kad gautų pakankamai vandens, ėda sniegą.

## Priešai
Arktinis kiškis moka puikiai išsisukti nuo priešų. Labiausiai tam padeda maskuojamų spalvų kailis. Suaugęs kiškis gali labai greitai bėgti – net 64km/h. Šiuos kiškius medžioja arktinės lapės, rudosios lapės, pilkieji vilkai, kanadinės lūšys, šermuonėliai, baltosios pelėdos, medžiokliniai sakalai, vanagai. Arktiniai kiškiai dažnai tampa ir žmogaus auka.

## Nuorodos
* Arktinis kiškis (video medžiaga)
* Arktinis kiškis (informacija anglų k.)
Mėlynasis kalnagūbris

**Mėlynasis kalnagūbris** () – kalnagūbris Jungtinėse Amerikos Valstijose, Apalačų kalnų dalis. Tęsiasi nuo Džordžijos pietuose iki Pensilvanijos šiaurėje (>1000 km). Vakaruose Mėlynąjį kalnagūbrį nuo Apalačų plynaukštės skiria Didysis Apalačų slėnis, rytuose leidžiasi į Pidmonto plynaukštę. Aukštis iki 2037 m (Mičelo kalnas, aukščiausia Apalačų vieta).

Mėlynąjį kalnagūbrį sudaro keletas masyvų: Didieji Dulsvieji kalnai, Didieji Balzaminiai kalnai, Roano aukštumos, Juodieji kalnai ir kt. Įsteigti Didžiųjų Dulsvųjų kalnų, Šenandoa nacionaliniai parkai.

Kalnų pavadinimas kilo nuo virš medžių tvyrančio melsvo dūmo.


The Smoky Mountains, in Great Smoky Mountains National Park.jpg|Didieji Dulsvieji kalnai rudenį
Davidson River 2.jpg|Krioklys Deividsono upėje (Šiaurės Karolina)
Unicoi-crest-cherohala-tn1.jpg|Kalnai Tenesyje
Roan_Rhodies.jpg|Roano kalnai


## Šaltiniai
Karaliaus Mindaugo taurė

**Karaliaus Mindaugo taurė** – prizas, dėl kurio varžomasi kasmetinėje stipriausios Lietuvos krepšinio lygos (LKL) šventėje. Šis renginys gyvuoja nuo 2016 m., sujungęs iki tol atskirai rengtas taurės varžybas ir LKL „Žvaigždžių dienas“. Krepšinio renginys apjungia ne tik sporto rungtynes, bet ir šou, kurio dalimi tampa žymiausi Lietuvos krepšininkai, tradiciniai snaiperio ir „Oro karaliaus“ konkursai, žinomiausi Lietuvos muzikos vardai. Turnyras pavadintas Lietuvos karaliaus Mindaugo vardu.

## Istorija
Karaliaus Mindaugo taurės rungtynės pirmą kartą surengtos 2016 m. Vilniaus „Siemens“ arenoje. Turnyras pasižymėjo iki tol Lietuvos klubiniame krepšinyje nematytu priziniu fondu – komandoms skirta 100 tūkst. eurų. Pirmąją „Kidy Tour“ Karaliaus Mindaugo taurę iškovojo Vilniaus „Lietuvos rytas“, finale 67:57 įveikęs Kauno „Žalgirį“.

2017 m. finalo ketvertas vyko Kaune. Finale „Žalgiris“, treniruojamas Šarūno Jasikevičiaus, 84:63 įveikė „Lietkabelį“.

2018 m. finalo ketvertas vyko Klaipėdoje. Finale „Žalgiris“ 81:62 įveikė „Rytą“.

2019 m. finalo ketvertas vyko Vilniuje. Finale „Rytas“, treniruojamas Dainiaus Adomaičio, 70:67 įveikė „Žalgirį“.

2020 m. turnyro generaliniu rėmėju tapo bankas „Citadele“, todėl varžybos pradėtos vadinti „Citadele“ Karaliaus Mindaugo taure. Finalo ketvertas vyko Klaipėdoje. Finale „Žalgiris“, treniruojamas Šarūno Jasikevičiaus, 80:60 įveikė „Rytą“.

2021 m. finalo ketvertas vyko Panevėžyje. Finale „Žalgiris“, treniruojamas Martino Šilerio, 76:69 įveikė „Lietkabelį“.

2022 m. finalo ketvertas vyko Vilniuje. Finale „Žalgiris“, treniruojamas Kazio Maksvyčio, 91:66 įveikė „Lietkabelį“.

2023 m. finalo ketvertas vyko Šiauliuose. Finale „Žalgiris“ 81:77 įveikė Jonavos CBet.

2024 m. finalo ketvertas vyko Kaune. Finale „Žalgiris“, treniruojamas Andrea Trinchieri, 86:70 įveikė „Lietkabelį“.

2025 m. finalo ketvertas vyko Vilniuje. Finale „Žalgiris“ 91:89 įveikė „Neptūną“.

2026 m. finalo ketvertas vyko Šiauliuose. Finale „Žalgiris“, treniruojamas Tomo Masiulio, 101:85 įveikė „Rytą“.

## Laimėtojai

## Taip pat skaitykite
* LKL Snaiperio konkursas

## Šaltiniai

## Nuorodos
* Karaliaus Mindaugo taurė (''lkl.lt'')
* Karaliaus Mindaugo taurė (''basketnews.lt'')
Alsėdžių III tvenkinys

**Alsėdžių III tvenkinys** – tvenkinys Lietuvoje, Plungės rajone, Alsėdžių miestelyje. Sudarytas užtvenkus bevardį upelį (S-1 upelio intakas, Sruojos baseinas) 0,22 km nuo jo žiočių. Tvenkinio ilgis pietų-šiaurės-šiaurės rytų kryptimi – 0,26 km, plotis – iki 0,035 km. Yra maža salelė. Altitudė 140,6 m. Krantai žemi. Į šiaurę už 40 m telkšo Alsėdžių VI tvenkinys. Rytinėje pakrantėje įsikūrusi Alsėdžių Stanislovo Narutavičiaus gimnazija.

## Šaltiniai
Baltauodegis kiškis

**Baltauodegis kiškis**, arba **prerijų kiškis** (*Lepus townsendii*) – kiškinių šeimos žinduolis, gyvenantis vakariniuose bei centriniuose Šiaurės Amerikos regionuose: Britų Kolumbijoje, Albertoje, Saskačevane, Manitoboje, Ontarijuje, Vašingtono valstijoje, Oregone, Kalifornijoje, Nevadoje ir kt.

## Fizinės savybės
Baltauodegio kiškio kailis keičiasi priklausomai nuo metų laiko bei gyvenamosios vietos. Viršutinės dalys gelsvai arba pilkšvai rudos, apatinės – baltos arba pilkos. Kaklo ir veido kailis tamsesnis, storesnis. Šiaurinėse arealo dalyse gyvenantys kiškiai gali įgauti ir visiškai baltą spalvą, tačiau veido, ausų, pėdų bei nugaros kailis vis tiek išlieka tamsiai gelsvos spalvos.

Baltauodegių kiškių kūno sandara tokia, kad jiems būtų paprasčiau išgyventi. Ausys labai ilgos, jose vyksta intensyvi kraujotaka – tai padeda karšto klimato regionuose gyvenantiems kiškiams reguliuoti kūno temperatūrą. Patelės šiek tiek didesnės už patinus. Baltauodegiai kiškiai sveria 3–4 kg.

## Buveinė
Gyvena atvirose ganyklose, laukuose. Taip pat įsikuria miškingose vietovėse, aukštikalnių tundroje. Aptinkamas 40–4300 m aukštyje.

## Dauginimasis
Dauginimosi sezonas trunka nuo vasario iki liepos mėn. Šaltesnio klimato zonose patelė per sezoną išveda tik vieną vadą. Vadoje kiškučių skaičius labai skirtingas – nuo 1 iki 11. Nėštumas trunka apie 40 dienų. Kiškučiai gimsta 90–100 g svorio, atmerktomis akimis, visiškai apaugę kailiu. Jau 2 savaičių mažylis pradeda ieškotis maisto pats, tačiau visišką nepriklausomybę nuo motinos pasiekia tik 30 dienų amžiaus. Patelės kiškiukus prižiūri lizduose, sulipdytuose iš sausos žolės, lapų bei pūkų.

## Mityba
Žolėdžiai. Minta žolėmis, krūmeliais, vasarą skabo dobiliukus, viksvas. Žiemą – liucernas, astrinius augalus. Svarbią raciono dalį sudaro kviečiai, želmenys. Žiemą įsikuria svirnuose ant šieno ir ten maitinasi grūdinėmis kultūromis.

## Priešai
Ilgos šio kiškio ausys padeda išgirsti artėjantį priešą. Išsisukti nuo plėšrūnų baltauodegiui kiškiui padeda ir maskuojamosios kailio spalvos. Be to, šie kiškiai yra geri plaukikai. Juos medžioja rudosios lapės, pilkosios lapės, kojotai, rudosios lūšys, pumos, barsukai, gyvatės, pelėdos, ereliai.

## Galerija

File:Frosty_White-Tailed_Jackrabbit_on_Seedskadee_NWR_(24048187710).jpg|Baltauodegis kiškis žiemą
File:White-tailed_Jackrabbit_on_Seedskadee_NWR_(22852956323).jpg|Šuolis
File:White-tailed_jackrabbit_FWS_18505.jpg|Žvilgsnis
File:White_tailed_jackrabbit_20140530.jpg|Žolėje


## Nuorodos
* Baltauodegi kiškis (video medžiaga)
* Baltauodegis kiškis (informacija anglų k.)
Alsėdžių VI tvenkinys

**Alsėdžių VI tvenkinys** – tvenkinys Lietuvoje, Plungės rajone, Alsėdžių miestelio vakarinėje dalyje. Sudarytas užtvenkus bevardį upelį (bevardžio upelio intakas, Sruojos baseinas) 0,11 km nuo jo žiočių. Tvenkinio ilgis - 0,29 km, plotis - iki 0,06 km. Krantai daugiausia apaugę medžiais. Šiaurrytinėje pakrantėje stūkso Alsėdžių piliakalnis. Į vakarus įsikūręs Makščių kaimas, į pietus už 40 m telkšo Alsėdžių III tvenkinys.
Alsėdžių V tvenkinys

**Alsėdžių V tvenkinys** – tvenkinys Lietuvoje, Plungės rajone, Alsėdžių miestelio šiauriniame pakraštyje. Sudarytas užtvenkus bevardį upelį (Sruojos intakas) 1,2 km nuo jo žiočių. Tvenkinio ilgis iš vakarų į rytus – 0,32 km, plotis – iki 0,13 km. Altitudė 136,1 m. Krantai žemi, vietomis apaugę krūmais. Aplinkui plyti pievos ir dirbami laukai. Į šiaurę įsikūręs Ylių kaimas.

## Šaltiniai
Gintališkės tvenkinys

**Gintališkės tvenkinys** - tvenkinys Lietuvoje, Plungės rajone, 5,5 km į vakarus nuo Platelių miestelio, Gintališkės kaime. Sudarytas užtvenkus Bebrės upelį (Salanto intakas) 0,25 km nuo jo žiočių. Tvenkinio ilgis iš šiaurės į pietus - 0,53 km, plotis - iki 0,11 km. Altitudė 108,5 m. Šiaurinė tvenkinio dalis gausiai užžėlusi vandens augalija. Krantai žemi, siauru ruožu apaugę medžiais. Pietrytinėje pakrantėje įsikūrusi buvusio Gintališkės dvaro sodyba.

## Šaltiniai
Glaudžių tvenkinys

**Glaudžių tvenkinys** – tvenkinys Lietuvoje, Plungės rajone, 3,5 km į rytus nuo Plungės. Sudarytas užtvenkus Čerkšnės upę (Babrungo intakas) 2,7 km nuo jos žiočių. Tvenkinio ilgis iš pietryčių į šiaurės vakarus – 1,87 km, plotis – iki 0,21 km. Altitudė 120 m. Krantai daugiausia neaukšti, apaugę medžiais. Kranto linija labai vingiuota. Pakrantėse auga keletas miškelių. Aplinkui daugiausia plyti dirbami laukai.

Šalia tvenkinio įsikūrę kaimai: Glaudžiai, Pūčkoriai, Jovaišiškė, Kaspariškė.

Tvenkinys įrengtas 1977 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Nikaragviečiai

**Nikaragviečiai** () – lotynoamerikiečių tauta, susiklosčiusi Nikaragvoje. Gyvena taip pat ir išeivijoje – JAV, Kosta Rikoje, Salvadore, Ispanijoje, Panamoje. Vartoja ispanų kalbos vietinę šnektą, vietomis šalies rytuose – anglų (kreolinę) kalbą. Dauguma tikinčiųjų – Romos katalikai, anglakalbiai – protestantai (moravitai, sekmininkai, baptistai, anglikonai).

69 % nikaragviečių yra metisai (kitais duomenimis – 85–90 %), 17 % – baltieji (daugiausia ispanų, baskų, italų, vokiečių kilmės), 9 % – juodaodžiai (kitais duomenimis – 15,2 ar 19,5 %).

Iki atvykstant europiečiams, Nikaragvoje gyveno indėnai, priskiriami čibčų kalbinei makrošeimai. Nuo XVI a. pirmojo ketvirčio į kraštą ėmė keltis ispanai. XVII–XVIII a. darbams plantacijose įvežta juodaodžių. Nuo XVIII a. pab. – XIX a. pr. pradėjo metisinės nikiaragviečių nacijos formavimas (jos židinys – tarp Nikaragvos, Managvos ežerų ir Ramiojo vandenyno pakrantės). Dar Ispanijos valdymo laikais dauguma juodaodžių „ištirpo“ tarp kitų vietos gyventojų, o dauguma indėnų prarado gimtąją kalbą ir kultūrą. 1821 m. paskelbus šalies nepriklausomybę, tautinis vystymasis perėjo į naują lygmenį. 1894 m. prijungus prie Nikaragvos britų koloniją Moskitų Krantą, jos gyventojai (juodaodžiai, mulatai, zambo ar indėnai) išlaikė savo atskirą tapatybę (anglų ar vietines kalbas) ir sudaro tarsi nikaragviečių potautę.

Daug gyventojų verčiasi žemės ūkiu (kavos, kukurūzų, bananų, kitų vaisių auginimu), vystomas paslaugų baras.
 
Kultūriškai turi daug bendrų bruožų su meksikiečiais. Būdingos spalvingos šventės, karnavalai, paplitusi marimbos muzika, punta (rytuose).


AfroNicoya.jpg|Kreolas iš rytų Nikaragvos
Toro Huaco.jpg|Toro Huako šokis
Familie in Los Cedros, Managua, Nicaragua.jpg|Vaikai iš Managvos apylinkių
Old Woman (2248995290).jpg|Senolė iš Granados
CarnavalNica.jpg|Managvos karnavalo dalyvė
Farmer, Nicaragua (rotated).jpg|Nikaragvietis ūkininkas


## Šaltiniai
Valentina Lodovini

**Valentina Lodovini** (g. 1978 m. gegužės 14 d. Umbertidė) – italų kino ir televizijos aktorė.

## Biografija
Aktorystės mokėsi Perudžoje ir Romoje.

Vaidinti kine pradėjo 2004 m., o po virtinės antraplanių vaidmenų 2008 m. buvo nominuota David di Donatello kaip geriausia aktorė už vaidmenį filme „La giusta distanza“.

2011 m. ji laimėjo šį apdovanojimą už juostą „Sveiki atvykę į Pietus“.

## Dalinė filmografija
* Pornorama (2007)
* Labas rytas, širdgėla (2008)
* 1000 eurų karta (2009)
* Sveiki atvykę į Pietus (2011)
* Moteris kaip draugė (2014)
* Pradėti iš pradžių (2020)

## Apdovanojimai ir nominacijos

## Šaltiniai

## Nuorodos

* IMDb profilis
Kantaučių tvenkinys

**Kantaučių tvenkinys** – tvenkinys Lietuvoje, Plungės rajone, 12 km į rytus nuo Plungės. Sudarytas užtvenkus Sausdravo upę (Minijos intakas) jos aukštupyje 29,1 km nuo žiočių. Tvenkinio ilgis iš šiaurės rytų į pietvakarius – 0,18 km, plotis – iki 0,08 km. Altitudė 142,6 m. Vakarinis krantas aukštokas. Aplinkui plyti dirbami laukai, tik šiaurinėje pakrantėje stūkso miškas. Į pietus įsikūręs Kantaučių, į rytus – Marcių kaimai.

## Šaltiniai
Kulių I tvenkinys

**Kulių I tvenkinys** – tvenkinys Lietuvoje, Plungės rajone, 16,5 km į pietvakarius nuo Plungės, Kulių miestelyje. Sudarytas užtvenkus Alanto upę (Minijos intakas) 37,3 km nuo jos žiočių. Tvenkinio ilgis šiaurės-pietų-vakarų kryptimi – 0,49 km, plotis – iki 0,07 km. Altitudė 91 m. Tvenkinio rytinė dalis labai užžėlusi vandens augalija, rytinis galas užpelkėjęs. Krantai aukštoki. Pietinis krantas apaugęs medžiais.

## Šaltiniai
AFC Llwydcoed

**AFC Llwydcoed** – Velso futbolo klubas iš Luidkoido kaimo.

## Istorija

Klubas įkurtas 1931 m. Tuo metu vadinosi **Llwydcoed Welfare.** Yra žaidę kelis sezonus antroje pakopoje, bet joje neįsitvirtino.

## Pasiekimai
* Negali pasigirti aukštais pasiekimais.

## Sezonai

|}

## Išnašos

## Nuorodos
* RSSSF duomenų bazė
Linkuva (laivas)

**„Linkuva“** – Lietuvos transportinis laivas-šaldytuvas, nuskendęs 2000 m. birželį Ramiajame vandenyne.

## Istorija
Dvylikos metų senumo laivas priklausė Klaipėdos transporto laivynui.

Iš Busano (Pietų Korėja) į Long Byčą (JAV) be krovinio plaukęs laivas pateko į ketvirtos kategorijos uraganą „Karlota“ (). Nustatyta, jog laivas savo reisą tęsė nepaisydamas uragano, galimai dėl to, jog uraganiniai vėjai buvo silpnesni, nei buvo tikėtasi. 350 km į pietryčius nuo Akapulko (Meksika) buvusi „Linkuva“ pranešė apie pagrindinio variklio gedimą, dėl kurio variklis buvo išjungtas, tačiau vėliau vėl paleistas. Audros metu nesunkiai susižeidė laivo bocmanas Ivanas Bogdanovičius. Amerikiečių ryšys su laivu „Linkuva“, kuriame tuo metu buvo aštuoniolikos lietuvių įgula, nutrūko birželio 21 d. 9 val. ryto Lietuvos laiku. JAV ir Meksikos pakrančių apsauga „Linkuvos“ ieškojo aštuonias dienas. Paieškų metu rastos laivo gelbėjimosi valtys, tačiau jomis įgula nepasinaudojo. Laive buvęs radijo plūduras nesuveikė. Laivo įgula liepos 28 d. paskelbta žuvusia arba dingusia be žinios.

## Šaltiniai
Kulių II tvenkinys

**Kulių II tvenkinys** – tvenkinys Lietuvoje, Plungės rajone, 16 km į pietvakarius nuo Plungės, į rytus nuo Kulių miestelio, Kumžaičių kaime. Sudarytas užtvenkus Alanto upę (Minijos intakas) 39,2 km nuo jos žiočių. Tvenkinio ilgis iš rytų į vakarus – 0,4 km, plotis – iki 0,08 km. Altitudė 94 m. Krantai aukštoki. Tvenkinio rytinės dalies krantai apaugę medžiais, rytinis galas užpelkėjęs. Į rytus plyti dirbami laukai, eina kelias .

## Šaltiniai
Gwynfi United FC

**Gwynfi United FC** – Velso futbolo klubas

## Istorija
Kelis sezonus rungtyniavo antroje pakopoje, bet joje neįsitvirtino. Turi ir moterų futbolo komandą.

## Pasiekimai
* Negali pasigirti aukštais pasiekimais.

## Sezonai

|}
Šaltinis: 

## Išnašos

## Nuorodos
* Twitter
* SOCCERWAY
Kaliforninis kiškis

**Kaliforninis kiškis**, arba **juodauodegis kiškis**, arba **Amerikos dykumų kiškis** (*Lepus californicus*) – kiškinių šeimos žinduolis, gyvenantis vakarinėje JAV bei šiaurinėje Meksikos teritorijoje.

## Fizinės savybės
Užima trečiąją vietą tarp didžiausių Amerikos kiškių (po antilopinio kiškio bei baltauodegio kiškio). Užauga 47–63 cm ilgio, ausų ilgis siekia 10–13 cm. Sveria 1,3–3,1 kg. Ant nugaros vidurio turi juodą juostą, pasturgalis taip pat juodas. Šonai ir pilvas balti. Turi labai stiprias užpakalines kojas. Patelės paprastai šiek tiek didesnė už patinus.

## Buveinė
Gyvena dykumų krūmynuose, prerijose, kopose, dirbamuose laukuose. Mėgsta sausesnes vietas, kur auga žolė. Įsikuria net 3,8 km aukštyje.

## Dauginimasis
Arizonoje dauginimosi sezonas trunka gruodžio–rugsėjo mėn., o Kanzase bei Kalifornijoje sausio–rugpjūčio mėn. Per vieną sezoną patelė išveda 3–4 vadas, vienoje vadoje būna 1–6 kiškiukai. Nėštumas trunka apie 43 dienas. Mažyliai gimsta jau apaugę kailiu, atmerktomis akimis.

## Mityba
Minta šakelėmis, jauna medžių žieve. Nevengia pelynų bei kaktusų. Beveik negeria vandens – reikalingą skysčių kiekį pasisavina su augalais. Kaliforniniai kiškiai yra gana ėdrūs: 15 šių kiškių per parą gali suėsti tiek pat maisto, kiek vienas didelis galvijas.

## Galerija


Scruffy Blactail Eating.jpg|Morką griaužiantis kaliforninis kiškis
Black tailed jackrabbit in Cylindropuntia.JPG|Kiškis tarp kaktusų
Black-tailed jackrabbit (6785302534).jpg|Kaliforninis kiškis pasižymi itin didelėmis ausimis
Jack Rabbit - Lepus californicus.jpg|Iš nugaros


## Nuorodos
* Kaliforninis kiškis (video medžiaga)
* Kaliforninis kiškis (informacija anglų k.)
Lamanšo elektros jungtis

**Lamanšo elektros jungtis** – tarpvalstybinė elektros jungtis tarp Prancūzijos ir Jungtinės Karalystės.

## Istorija
Pirmoji 65 km elektros jungtis Lamanšo sąsiauryje tarp Prancūzijos ir Jungtinės Karalystės nutiesta 1961 m., kurios galia siekė vos 160 MW. Kabelį dažnai pažeisdavo žvejybiniai tinklai todėl 1984 m. jungtis išmontuota.

1985 m. pradėti Lamanšo antrosios elektros jungties statybų darbai. Aštuoni tiesioginės galios sujungti kabeliai atidarymo metu tapo galingiausia povandenine tarpvalstybine elektros jungtimi pasaulyje.

2016 m. praplaukiančio laivo inkaras nuplėšė keturis iš aštuonių kabelių taip sumažindamas jungties galingumą pusiau.

## Nuorodos
* Oficiali svetainė
IFA 2

**IFA 2** – tarpvalstybinė elektros jungtis tarp Prancūzijos ir Jungtinės Karalystės.

## Istorija
2015 m. Europos Komisija įvertino IFA 2 projektą kaip vieną iš svarbiausių energetikos vystymo projektų Europoje.

2017 m. rangovo konkursą laimėjo Italijos tarptautinė korporacija Prysmian Group. 2020 m. spalio 15 d. pradėti jungties testavimo darbai.

2021 m. sausio 22 d. jungtis oficialiai atidaryta.

## Nuorodos
* Oficiali svetainė
Newport City FC

**Newport City FC** – Velso futbolo klubas iš Lanverno mikrorajono Niuporte.

## Istorija
1963 m. įkurtas klubas vadinosi **Spencer Works AFC**. 1988 m. pasikeitė pavadinimą į **Llanwern AFC**.

2003 m. persikėlė į Newport Stadium ir jame žaidžia namų rungtynes iki šiol.

2016 m. gegužės mėnesį dar kartą keitėsi pavadinimą. Tapo **Newport City FC** (nuo 2016-17 sezono).

Žaisdavo regioninėse pirmenybėse. Buvo iškopę į antros pakopos pirmenybes, bet jose neįsitvirtino.

2016–2017 sezone žaidė trečios pakopos pirmenybėse *(Welsh Football League Division Two)* ir liko paskutinėje vietoje. Iškrito į žemesnį divizioną.

## Sezonai

|}

Šaltinis: 
*  (Llanwern AFC statistika iki 2016 m.)
*  (Newport City FC nuo 2016 m.)

## Išnašos

## Nuorodos
* RSSSF duomenų bazė
Milford United FC

**Milford United FC** – Velso futbolo klubas iš Milford Heveno (()).

## Istorija
Klubas įkurtas 1885 m. Žaidė įvairiuose lygmenyse. Pastaruosius metus žemesniuose divizionuose. Buvo iškopę į Antros pakopos pirmenybes, bet jose neįsitvirtino.

## Sezonai

|}
* Šaltinis: 

## Išnašos

## Nuorodos
* RSSSF duomenų bazė
Garw Athletic FC

**Garw Athletic FC** – Velso futbolo klubas iš Pontikimerio kaimo. Sudėtinė **Garw Seniors, Boys and Girls Club** dalis. 

## Istorija
Kitados rungtyniavo antroje pakopoje, bet joje neįsitvirtino. 

## Pasiekimai
* Negali pasigirti aukštais pasiekimais.

## Sezonai

|}

## Išnašos

## Nuorodos
* SOCCERWAY
Talisa Soto

**Talisa Soto** (g. 1967 m. kovo 27 d. Niujorkas) – amerikiečių aktorė ir buvęs modelis.

## Biografija
Soto gimė emigrantų iš Puerto Riko šeimoje ir yra jauniausia iš 4 vaikų. Šeima kurį laiką gyveno Niujorke, iš kurio persikėlė į Masačusetsą, kur tėvai turėjo giminaičių.

Sulaukusi 15, Soto pasirašė sutartį su Click Model Management modelių agentūra. Per vasaros atostogas ji išvyko į Paryžių, kur pozavo „Vogue“ viršeliui, tačiau vėliau grįžo į JAV, sutarusi, kad modelio darbą galės tęsti baigusi mokyklą. Per savo modelio karjerą Soto dirbo Prancūzijoje ir Britanijoje, jos nuotraukas spausdino madų žurnalai „Elle“, „Glamour“ ir kiti, o ji pati reklamavo „Clavin Klein“, „Cartier“, „Versace“ ir pan. prekės ženklus, pozavo „Sports Illustrated“ maudymosi kostiumėlių leidiniui „Swimsuit Issue“.

1988 m. Soto grįžo į JAV, kur sulaukė kvietimo pradėti aktorės karjerą. Žymiausi jos vaidmenys: Džeimso Bondo varžovo Sančeso meilužė filme „Leidimas žudyti“ (1989) ir princesė Kitana dvejuose kompiuteriniu žaidimu paremtuose filmuose „Mortal Kombat“ (1995) ir „Mortal Kombat: Annihilation“ (1997).

## Šeima
1997-2000 m. Soto buvo ištekėjusi už aktoriaus Costas Mandylor.

2002 m. ji susituokė su aktoriumi Benjamin Bratt, su kuriuo susilaukė 2 vaikų.

## Apdovanojimai
* ShoWest – ateities žvaigždė (1989)
* ALMA apdovanojimas (nominacija) – geriausia aktorė (2002)
* Žurnalo „People“ „50 gražiausių pasaulio žmonių“ (1990)
* Žurnalo „Maxim“ „Hot 100 Women of 2002“ (58 vieta)

## Šaltiniai

## Nuorodos

* IMDb profilis
Anastasija Kuzmina

**Anastasija Kuzmina** (merg. Anastasija Šipulina, svk. Kuzminova, g. 1984 m. rugpjūčio 28 d.) – Rusijos ir Slovakijos biatlonininkė, olimpinė ir pasaulio čempionė.
## Biografija

Anastasija Kuzmina gimė 1984 m. rugpjūčio 28 d. Tiumenėje, Rusijoje (tuomet TSRS). Ji yra rusų biatlonininko, olimpinio čempiono estafetėje Antono Šipulino sesuo. A. Šipulina pradėjo sportuoti nuo keturiolikos ir iškovojo pirmuosius medalius atstovaudama Rusiją pasaulio jaunių čempionate, tarp kurių du aukso. Ištekėjusi už savo trenerio Danielio Kuzmino, slidininko, kuris atstovavo Izraeliui, A. Kuzmina priėmė Slovakijos pilietybę, apsigyveno Banska Bistricoje ir 2008 m. pradėjo atstovauti Slovakiją. 2009 m. pasaulio čempionate ji iškovojo pirmąjį medalį − sidabrą bendro starto lenktynėse. 

2009 m. gruodį ji treniruotėje susilaužė du kairės rankos kaulus, tačiau atsistatė iki 2010 m. Vankuverio olimpiados, kurioje ji triumfavo 7,5 km sprinto distancijoje ir iškovojo sidabro medalį persekiojime. Tai buvo pirmasis Slovakijos aukso medalis žiemos olimpinėse žaidynėse. 2014 m. Sočyje ji apgynė sprinto olimpinės čempionės titulą. Po to paskelbė apie nėštumą, dėl 2015 m. gimusios dukters Olivijos praleido sekantį sezoną ir grįžo į trasas 2015−2016 m. sezono viduryje. 2018 m. Pjongčange ji iškovo trečiąjį olimpinės čempionės titulą bendro starto lenktynėse ir užbaigė sezoną aukščiausioje savo karjeroje, 2-oje vietoje bendrojoje Pasaulio taurės įskaitoje. 2019 m. ji iškovojo pirmąjį aukso medalį pasaulio čempionate nugalėjusi sprinto rungtį.

2019 m. spalio 2 d. Anastasija Kuzmina paskelbė pasitraukianti iš sporto.

## Pasiekimai
Pasiekimai iki 2017−2018 m. sezono pabaigos:
* Triskart olimpinė čempionė:
** 2010 m. Vankuveris: auksas sprinte, sidabras persekiojime;
** 2014 m. Sočis: auksas sprinte;
** 2018 m. Pjongčangas: auksas bendro starto lenktynėse, 2 sidabro medaliai 15 km ind. starto ir persekiojimo rungtyse;
* Pasaulio čempionatų medaliai:
** 2009 m. Pjongčangas: sidabras bendrame starte;
** 2011 m. Chanty Mansijskas: bronza sprinte;
** 2019 m. Estešundas: auksas sprinte;
* 18 pergalių IBU Pasaulio taurės etapuose;
* 2010 ir 2014 m. Slovakijos metų sportininkė.
## Šaltiniai
Kristina Wayborn

**Kristina Wayborn** (g. 1950 m. rugsėjo 24 d. Nibru) – švedų aktorė, dažniausiai vaidinusi JAV ir Didžiosios Britanijos filmuose.

1970 m. ji laimėjo grožio konkursą „Mis Švedija“ ir atstovavo šalį „Mis pasaulis“, kur pateko į pusfinalį. 1971 m. ji taip pat laimėjo konkursą „Mis Skandinavija“.

1980 m. televizijos filme „The Silent Lovers“ įkūnijusi Greta Garbo, Wayborn sulaukė kvietimo vaidinti bondiados filme „Aštunkojytė“, tačiau didžiąją karjeros dalį filmavosi TV serialuose, tokiuose kaip „The Love Boat“ (1982-86) ar „Gelbėtojai“ (1993-99).

## Nuorodos

* IMDb profilis
Mary Stävin

**Mari Stevin** (; g. 1957 m. rugpjūčio 20 d. Erebru lėnas) – švedų modelis ir kino aktorė, grožio konkurso „Mis Pasaulis“ nugalėtoja (1977 m.). 1980 m. ir 2010 m. šiame konkurse buvo viena iš teisėjų.

Yra atlikusi vaidmenis dvejuose bondiados filmuose: „Aštunkojytė“ (1983) ir „Žvilgsnis į žmogžudystę“ (1985), tačiau juose įkūnijo skirtingus personažus.

Kartu su futbolininku George Best išleido pratimų rinkinį „Shape Už and Dance“, nusifilmavo dvejuose atlikėjo Adam Ant vaizdo klipuose.

## Šaltiniai

## Nuorodos

* IMDb profilis
Griežės evangelikų reformatų bažnyčia

**Griežės evangelikų reformatų bažnyčia** – nebeveikiantys evangelikų reformatų maldos namai Mažeikių rajono Griežės kaime, prie valstybinės sienos su Latvija.

## Istorija

XVII a. pradžioje Griežę valdė evangelikas reformatas Melchioras Bilevičius, kuris globojo bendratikius ir skleidė šią religiją Lietuvos šiaurėje. Matyt, jo dėka miestelyje atsirado ir pirmoji reformatų pradinė mokykla, ir pirmoji reformatų bažnyčia. Sūnus Jonušas Bilevičius 1632 m. pastatė naują didesnį šventovės pastatą ir praplėtė mokyklą. 1644 m. medinė bažnyčia sudegė. Naujasis Griežės savininkas grafas Putkameris tada davė nurodymą iš plytų ir akmenų išmūryti naują bažnyčią ir po ja įrengti rūsius.

Užsitęsęs Šiaurės karas nualino kraštą, prasidėjusi kontrreformacija taip pat paveikė evangelikus reformatus. Per 1709–1711 m. maro epidemiją ir po to kilusį badą miestelis visai sumenko. Iš jo 1754 m. išvyko paskutinis reformatų kunigas, Griežės šventovė tapo Kėdainių reformatų parapijos filija. Galiausiai tikinčiųjų skaičius tiek sumažėjo, kad Griežės evangelikų reformatų bažnyčia teko uždaryti.

1884 m. žinomas dailininkas ir kraštotyrininkas Julijus Dioringas dukart aplankė neveikiančią šventovę. Jo duomenimis, pastatas buvo 68 pėdų ilgio ir 31,5 pėdos pločio, viduje – 50 pėdų ilgio ir 26 pėdų pločio. Bokšte matėsi arkinis įėjimas. XX a. viduryje 14 m aukščio šventovės bokštas dar stovėjo, o iki mūsų dienų išsilaikė tik iš lauko akmenų išmūrytų sienų griuvėsiai.

## Šaltiniai
* ''Griežės Ev. Reformatų bažnyčia'' // Lietuvos evangelikų reformatų enciklopedija
* ''Griežė – kaimas, kurio nebėra'' (parengė Gajutė Abelkienė) // „Būdas žemaičių“, 2017-09-22
* Ernestas Vasiliauskas. ''Julijus Dioringas – XIX amžiaus Šiaurės Lietuvos tyrėjas'' psl. 141–144 // www.zurnalai.vu.lt 

## Nuorodos

* Maldos namai Lietuvoje. Evangelikų reformatų bažnyčios
Carey Lowell

**Kerė Lovel** (; g. 1961 m. vasario 11 d.) – amerikiečių aktorė ir buvęs modelis.

## Bioghrafija
Kerė gimė geologo James Lowell šeimoje ir iki 12 metų spėjo pagyventi įvairiose pasaulio šalyse: Libijoje, Nyderlanduose, Prancūzijoje, kol galiausiai šeima įsikūrė Denveryje. Baigusi literatūros studijas universitete, ji persikėlė į Niujorką, kur ėmė dirbti Ralph Lauren ir Calvin Klein modeliu, taip pat jos atvaizdas buvo naudojamas reklaiminiuose viskio „Johnny Walker“ plakatuose.

Tuo pačiu laiku Kerė mėgino studijuoti Niujorko universitete ir teatro mokykloje. 1986 m. gavusi nedidelį vaidmenį komedijoje „Club Paradise“ su Robin Williams ir Peter O‘Toole, 1989 m. ji kartu su Talisa Soto tapo Bondo merginomis filme „Leidimas žudyti“.

Vėliau Kerė pasirodė tokiuose filmuose kaip „Sleepless in Seatle“ su Tom Hanks ir Meg Ryan (1993) ar „Leaving Las Vegas“ su Nicolas Cage (1995), tačiau paprastai tai buvo antrojo plano vaidmenys. Netrukus jos karjera pasuko į televiziją, kur Kerė sėkmingai vaidino „The League of Their Own“ (1993), „Law & Order“ (1996-2001) ir „Six Degrees“ (2006-07) serialuose.

## Šeima
Aktorė buvo ištekėjusi 3 kartus:
* 1984-88 m. – už mados fotografo Johno Stemberio
* 1989-95 m. – už aktoriaus Griffin Dunne, su kuriuo susilaukė dukters Hannah Dunne, taip pat aktorės
* 2000 m. ji susilaukė sūnaus Homer James Jigme su aktoriumi Richard Gere, už kurio ištekėjo 2002 m. (oficialiai išsiskyrė 2016 m.)

## Apdovanojimai
* ShoWest apdovanojimas – ateities žvaigždė (1989)
* Ekrano aktorių gildijos apdovanojimas (nominacija) – geriausias aktorių ansamblis (1997-2000)
* OFTA apdovanojimas (nominacija) – geriausia dramos serialo akttorė (1998)

## Filmografija
### Kinas
* Dangerously Close (1986)
* Club Paradise (1986)
* Down Twisted (1987)
* Me and Him (1988)
* Leidimas žudyti (1989)
* The Guardian (1990)
* Sleepless in Seatle (1993)
* Love Affair (1994)
* Leaving Las Vegas (1995)
* Fierce Creatures (1997)
* C Street (2016)

### Televizija
* Road to Ruin (1991) (TV filmas)
* The League of Their Own (1993)
* Law & Order (1996-2001)
* Homicide: Life on the Street (1997)
* Big Apple (2001)
*  More Than Meets the Eye (2003) (TV filmas)
* Empire Falls (2005)
* Six Degrees (2006-07)

## Šaltiniai

## Nuorodos

* IMDb profilis
Cardiff Civil Service FC

**Cardiff Civil Service FC** – Velso futbolo klubas iš Kardifo.

## Istorija
Žaisdavo regioninėse pirmenybėse. Buvo iškopę į antros pakopos pirmenybes. 

Šio klubo jaunimo komandose anksčiau yra žaidęs Velso futbolo rinktinės lyderis Gareth Bale.

## Sezonai

|} Šaltinis: 

## Išnašos

## Nuorodos
* RSSSF duomenų bazė
Espiritu Santo sala (Meksika)

**Espiritu Santo sala** ( – 'Šv. Dvasios sala') – sala Meksikoje, Kalifornijos įlankoje, Žemutinės Pietų Kalifornijos valstijoje, La Paso savivaldybėje, siauru sąsiauriu atskirta nuo Partidos salos. Plotas – 80,7 km² (12-a pagal dydį Meksikos sala).

Sala negyvenama, paskelbta biosferos rezervatu. Espiritu Sante gyvena endeminė žinduolių rūšis – tamsusis kiškis. Sala pasižymi vaizdingais paplūdimiais, aplink driekiasi koraliniai rifai, kuriuose plaukioja musulmonžuvės, talasomos, įvairūs rykliai, jūrų vėžliai, delfinai, rajos. Prie šiaurinio Espiritu Santo salos galo esančiose Los Isloteso salelėse gyvena jūrinių liūtų kolonija.


Frontal north view.JPG|Salos skardžiai
North rocks.JPG|Fregatų kolonija
View of the Island.JPG|Salos pakrantė
La playa de Isla Espíritu Santo - panoramio.jpg|Espiritu Santo salos paplūdimys


## Šaltiniai
Espirito Santas (reikšmės)

**Espirito Santas** arba ***Espiritu Santas*** (,  – 'Šv. Dvasia') gali reikšti:
* Espirito Santas – Brazilijos valstija;
* Espirito Santas – miestelis Brazilijoje, Šiaurės Rio Grandėje;
* Espirito Santo do Pinjalas – miestas Brazilijoje, San Paulo valstijoje;
* Espirito Santo do Turvas – miestas Brazilijoje, San Paulo valstijoje;
* Espiritu Santas – viena iš Vanuatu sudarančių salų;
* Espiritu Santas – sala Meksikoje, Kalifornijos įlankoje;
* Espiritu Santo kyšulys – kyšulys Čilėje, Ugnies Žemės saloje;
* Espiritu Santas – upė Bolivijoje, Mamorės baseine;
* Nuno Espirito Santas – Portugalijos futbolininkas, treneris;
* Giljermas Espirito Santas – Portugalijos futbolininkas, lengvaatletis.
Vežimėlių krepšinis

**Vežimėlių krepšinis** – krepšinis, kurį žaidžia sportininkai su fizine negalia, sėdintys pritaikytuose neįgaliųjų vežimėliuose. Viena iš vasaros parolimpinių sporto šakų.  

## Istorija

Vežimėlių krepšinis pradėtas žaisti JAV 1945-1946 m. Po Antrojo pasaulinio karo JAV ligoninėse gydėsi daug karo veteranų su stuburo ir kitais pažeidimais. Nepaisydami judėjimo funkcijos sutrikimų, dar palyginti jauni žmonės pradėjo užsiiminėti sportu, judėdami neįgaliųjų vežimėliuose. 1949 m. buvo įkurta Nacionalinė vežimėlių krepšinio asociacija  NWBA.

Pirmosios tarptautinės vežimėlių krepšinio varžybos įvyko 1954 m. Jose dalyvavo JAV, Kanados ir Didžiosios Britanijos komandos. Tarptautiniuose turnyruose iki 1966 m. dominavo JAV. 

1960 m. vežimėlių krepšinis buvo įtrauktas į Romos vasaros parolimpinių žaidynių programą. 1970 m. Belgijoje surengtas pirmasis Europos čempionatas nacionalinėms vyrų komandoms.  1973 m. įkurta Tarptautinė vežimėlių krepšinio federacija (IWBF), kaip Tarptautinės Stok Mandevilio žaidynių federacijos dalis.

Vežimėlių krepšinis ypač paplito Vokietijoje, Didžiojoje Britanijoje, Prancūzijoje, Ispanijoje, Izraelyje ir Italijoje. Populiarinti šią sporto šaką padėjo gerėjanti vežimėlių kokybė, naujoviškos jo konstrukcijos. Žaidimas tapo greitesnis, atletiškesnis ir patrauklesnis žiūrovams. 

1989 m. lapkričio mėn. Maskvoje vyko krepšinio 100-mečiui skirta sporto šventė. Joje kartu su sveikaisiais dalyvavo ir neįgalieji. Lietuvai šioje šventėje atstovavo vežimėlių krepšinio komanda, sudaryta iš Vilniaus „Draugystės", Kauno „Santakos" ir Panevėžio neįgaliųjų klubų. CASK rūmuose įvyko Rusijos ir Lietuvos neįgaliųjų komandų rungtynės, kurias žiūrėjo apie 5000 žiūrovų. Laimėjo Lietuvos atstovai, tuomet dar žaidę sėdėdami buitiniuose vežimėliuose.

Lietuvoje vežimėlių krepšinio judėjimo pradžia galima laikyti 1991 m., kada Kauno „Santakos“ neįgaliųjų sporto klube susikūrė pirmoji Lietuvoje vežimėlių krepšinio komanda, kuri pradėjo dalyvauti tarptautinėse varžybose.

## Sportinis inventorius

Krepšiniui žaisti naudojami vežimėliai skiriasi nuo įprastų, buitinių. Jų konstrukcijoje įrengtos apsaugos, yra žemesnis svorio centras, suteikiantis daugiau stabilumo. Pavirtę ratai taip pat padeda išvengti virtimo. Žemoje sėdynėje sėdinčio sportininko svoris tolygiai paskirstomas visomis kryptimis. Vidurio puolėjai paprastai užima žaidimo pozicijas po krepšiu, todėl jie įsitaisę aukštesniuose vežimėliuose, kurie ne tokie judrūs, nes mažiau stabilūs. Daugiausiai po aikštelę su kamuoliu juda žemuose vežimėliuose sėdintys krepšininkai,  užimantys gynėjų ar įžaidėjų pozicijas.

## Šaltiniai

## Nuorodos

* Organizuoto neįgaliųjų sporto ir vežimėlių krepšinio pradžia Lietuvoje (1988–1995)
*Tarptautinė vežimėlių krepšinio federacija (IWBF)
*Tarptautinis parolimpinis komitetas: vežimėlių krepšinis
Šventosios–Darbėnų geležinkelis

**Šventosios–Darbėnų geležinkelis** – Bajorų–Priekulės geležinkelio atšaka, jungusi Šventosios uostą ir Darbėnus. 1939 m. planuotas kaip 11,5 km ilgio, 1940 m. nurodytas jau 12,5 km. Traukinių eismas pradėtas 1940 m.

## Istorija

1925 m. minimas Darbėnų–Šventosios upės siaurasis geležinkelis, kurio ilgis siekė 28,6 km.

Po 1939 m. Vokietijos ultimatumo Klaipėdos kraštas atiteko Nacistinei Vokietijai, Klaipėda atsidūrė Vokietijoje, todėl Šventosios ir jos uosto reikšmė Lietuvai išaugo. 1939 m. vasarą geležinkelio statybai organizuota darbo talka. Statybos metu buvo suplanuota iškirsti 20,6 ha miško, iškasti 67000 m³ žemių ir 10000 m³ durpių, įrengti du tiltai per Šventosios upę (tarp jų – Kalgraužių tiltas). Sudaryta 2,2 mln. litų statybų sąmata. Darbus padėjo atlikti ir kariai.

1940 m. užėję sovietai darbus pratęsė, tais metais prasidėjo ir pirmieji traukinių reisai (tikriausiai liepos mėnesį). Projektuota papildomai Darbėnus sujungti su Kartena, bet šio plano buvo atsisakyta.

Po Antrojo pasaulinio karo atgavus Klaipėdą, Šventosios uosto plėtra tapo neperspektyvi, geležinkelis buvo uždarytas. Apie 1958–1959 m. dėl bėgių ir pabėgių trūkumo kitų geležinkelių statybose ši linija galutinai nuardyta, medžiagos išvežtos į kitus objektus.

## Šaltiniai
Fields Park AFC

**Fields Park AFC** – Velso futbolo klubas iš Niubridžo.

## Istorija
Klubas įsikūrė 1921 m. Žaisdavo regioninėse pirmenybėse. Buvo iškopę į antros pakopos pirmenybes.

## Sezonai

|}

Šaltinis: 

## Išnašos

## Nuorodos
* Twitter paskyra
* Facebook paskyra
Kulių III tvenkinys

**Kulių III tvenkinys** – tvenkinys Lietuvoje, Plungės rajone, 15 km į pietvakarius nuo Plungės, į šiaurės rytus nuo Kulių miestelio. Sudarytas užtvenkus Alanto upę (Minijos intakas) 41,8 km nuo jos žiočių. Tvenkinio ilgis iš rytų į vakarus – 1,12 km, plotis – iki 0,25 km. Altitudė 102 m. Rytinės tvenkinio dalies krantai aukštoki. Krantai daugiausia apaugę siauru medžių ir krūmų ruožu, pietinėje pakrantėje stūkso miškelis. Aplinkui plyti dirbami laukai. Šalia įsikūrę Kumžaičių ir Mažųjų Mostaičių kaimai. Tvenkinio užtvanka nutiestas kelias .

Tvenkinys įrengtas 1984 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Treowen Stars FC

**Treowen Stars FC** – Velso futbolo klubas iš Treoveno kaimo.

## Istorija
Klubas įkurtas 1926 m. Žaidė žemesniuose divizionuose. Buvo iškopę į Antros pakopos pirmenybes (Velso Pirmasis divizionas), bet neįsitvirtino.

## Sezonai

|}

## Išnašos

## Nuorodos
* RSSSF duomenų bazė
Luknėnų tvenkinys

**Luknėnų tvenkinys** – tvenkinys Lietuvoje, Plungės rajone, 10 km į pietus nuo Plungės, 1,5 km į pietvakarius nuo Stalgėnų. Sudarytas užtvenkus Luknos upę (Minijos intakas) 3,7 km nuo jos žiočių. Tvenkinio ilgis iš pietvakarių į šiaurės rytus – 1,02 km, plotis – iki 0,16 km. Altitudė 104 m. Krantai aukštoki, daugiausia apaugę medžiais ir krūmynais. Pietvakarinis tvenkinio galas užpelkėjęs. Į rytus iškart žemiau užtvankos prasideda Stalgėnų miškas. Aplink tvenkinį plyti dirbami laukai, įsikūręs Luknėnų kaimas. Šiaurrytinėje pakrantėje, šalia užtvankos, yra paplūdimys.

Tvenkinys įrengtas 1972 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Mišėnų tvenkinys

**Mišėnų tvenkinys** – tvenkinys Lietuvoje, Plungės rajone, 2,5 km į pietus nuo Šateikių. Sudarytas užtvenkus Mišupės upę (Minijos intakas) 18,5 km nuo jos žiočių. Tvenkinio ilgis iš pietryčių į šiaurės vakarus – 0,17 km, plotis – iki 0,09 km. Altitudė 86,8 m. Krantai neaukšti, beveik ištisai apaugę medžiais ir krūmynais. Rytinis tvenkinio galas užpelkėjęs. Aplinkui plyti dirbami laukai. Šalia įsikūrę Burbaičių kaimo pavienės sodybos.

## Šaltiniai
Skewen Athletic FC

**Skewen Athletic FC** – Velso futbolo klubas, įkurtas Skevene.

## Istorija
2005 m. komanda buvo išformuota. 2005 m. Nite susijungus Neath AFC ir **Skewen Athletic** klubams, susikūrė naujas futbolo klubas Neath FC.

## Sezonai

|}
Šaltinis: 

## Išnašos

## Nuorodos
* RSSSF duomenų bazė
Daria Nicolodi

**Darija Nikolodi** (; 1950 m. birželio 19 d. Florencijoje – 2020 m. lapkričio 26 d. Romoje) – italų aktorė, prodiuserė ir scenarijų autorė.

## Biografija
Aktorės karjerą pradėjo teatre, vėliau – televizijos serialuose. Kine jos sėkmė didžiąja dalimi priklausė nuo režisieriaus Dario Argento, su kuriuo susitikinėjo dešimtmetį (1974–1985), tačiau nebuvo vedę. Nikolodi vaidino penkiuose jo filmuose, taip pat parašė scenarijus trims filmams. 

1971–1974 m. ji buvo ištekėjusi už skulptoriaus Mario Ceroli ir turėjo dukterį Aną (1973–1994). Su Dario Argento ji susilaukė dukters Asia Argento (g. 1975 m.), tapusios žinoma aktore ir režisiere.

## Dalinė filmografija
* Sodriai raudona (1975)
* Purpurinė deivė (2000)

## Apdovanojimai ir nominacijos
* Auksinė taurė – geriausia nauja aktorė (1974)
* Nastro d‘Argento – geriausia nauja aktorė (nominacija) (1974)
* Ciak d'oro – geriausia antrojo plano aktorė (nominacija) (1986)

## Šaltiniai

## Nuorodos

* IMDb profilis
Luc Merenda

**Liukas Merenda** (; g. 1943 m. rugsėjo 3 d. Nogent-le Roi) – prancūzų kino aktorius, geriausiai žinomas vaidmenimis 7 ir 8 praėjusio amžiaus dešimtmečių italų veiksmo filmuose (it. „poliziotteschi“).

## Dalinė filmografija
* Torso (1973)
* Parsidavę policininkai (1974)
* Pagrobėjų sindikatas (1975)
* Lošėjų miestas (1975)
* Paskutinis šūvis (1975)
* Baimės viešbutis (1977)
* Komisaras Veracano (1978)
* Veiksmas (1980)
* Meilė pirmos klasės vagone (1980)
* Žmogus be atminties (1984)

## Nuorodos

* IMDb profilis
Géraldine Nakache

**Džeraldina Nakačė** (; g. 1980 m. vasario 16 d. Puteaux) – prancūzų kino aktorė, režisierė ir scenarijų autorė.

## Biografija
Džeraldina gimė Aukštutinės Senos departamente esnačiame Puteaux miestelyje, Alžyro žydų šeimoje. Baigusi kino studijas, dirbo režisieriaus asistente „Canal +“ televizijoje ir prodiusere „Comédie+“. Jos brolis Olivier Nakache yra kino režisierius.

Kine Džeraldina vaidina nuo 2006 m., pati taip pat yra režisavusi du filmus, kuriems parašė ir scenarijus.

2009-11 m. buvo ištekėjusi už komiko Manu Payet.

## Apdovanojimai

* Cezario apdovanojimas (nominacija) – geriausias debiutinis filmas (2011)
* Alpe d‘Huez komedijos filmų festivalis (nominacijos) – geriausias vaidmuo ir auditorijos apdovanojimas (abu 2010)
* Globes de Cristal apdovanojimas (nominacija) – geriausia aktorė (2011)
* Étoiles d'Or apdovanojimas – geriausias debiutinis filmas (2011)

## Filmografija
### Vaidmenys
* Ei,  gražuole! (2006)
* Tu peux garder un secret ? (2008)
* Tellement proches (2009)
* Jusqu'à toi (2009)
* RTT (2009)
* Coursier (2010)
* Tout ce qui brille (2010) 
* Il reste du jambon ? (2010)
* Et soudain, tout le monde me manqué (2011)
* Les Infidèles (2012)
* Sur la piste du Marsupilami (2012)
* Nous York (2012)
* Je fais le mort (2013)
* Sous les jupes des filles (2014)
* Prancūziškos skyrybos (2014)
* Rendez-vous à Atlit (2015)
* Robin des bois, la véritable histoire (2015)
* Et ta sœur (2015)
* Spirou et Fantasio (2018)

### Režisuoti filmai
* Tout ce qui brille (2010) 
* Nous York (2012)

## Šaltiniai

## Nuorodos

* IMDb profilis
Claudia Gerini

**Klaudija Gerini** (, g. 1971 m. gruodžio 18 d. Roma) – italų aktorė.

## Biografija
1985 m. Gerini laimėjo konkursą „Mis paauglė“, 1987 m. atliko pirmą vaidmenį kine. Būdama 19, dalyvavo televizijos programoje „Non è la Rai“.

Norėdama pagerinti  prancūzų kalbos žinias, kurį laiką gyveno Paryžiuje, bet sulaukusi 22 grįžo į Italiją. Vėliau dėl tos pačios priežasties kurį laiką gyveno Ispanijoje ir JAV, kas padėjo gauti vaidmenis įvairių šalių filmuose, taip pat ir Holivude.

2003 m. buvo viena iš Sanremo muzikos festivalio vedėjų.

2002-04 m. buvo ištekėjusi už Alessandro Enginoli, su kuriuo susilaukė dukters.

2005-16 m. buvo susižadėjusi su grupės „Tiromancino“ atlikėju Federico Zampaglione, su juo taip pat turi dukterį.

Aktorė domisi kovos menais, turi juodą taekvondo diržą.

## Dalinė filmografija
* Turtuolių įpročiai (1987)
* Kristaus kančia (2004)
* Nepažįstamoji (2006)
* Ideali šeima (2012)
* Atspėk, kas ateis per Kalėdas? (2013)
* Dėl visko kaltas Froidas (2014)
* Visam gyvenimui (2021)
* Diabolikas (2021)

## Apdovanojimai ir nominacijos
### [[David di Donatello]]
* 1997, 2009 ir 2012 – geriausia aktorė (nominacija)
* 2004 ir 2014 – geriausia antrojo plano aktorė (nominacija)

### [[Ciak d'oro]]
* 1998, 2004, 2007 ir 2013 – geriausia antrojo plano aktorė (nominacija)
* 2009 – geriausia aktorė

### [[Italijos nacionalinis kino žurnalistų sindikatas|Nastro d'Argento]]
* 2005, 2007, 2013 ir 2014 – geriausia antrojo plano aktorė (nominacija)
* 2008 – metų apdovanojimas
* 2012 – geriausia aktorė (nominacioja)

### Kiti apdovanojimai
* 1997 ir 2012 – Flaiano apdovanojimas – geriausia aktorė
* 2004 – Capri apdovanojimas – geriausia aktorė
* 2005, 2007 ir 2009 – Auksinė taurė – geriausia aktorė (nominacijos)
* 2012 – Kineo apdovanojimas – geriausia aktorė
* 2013 – Globo d'oro – geriausia aktorė (nominacija)
* 2017 – Venecijos kino festivalis – Pasinetti apdovanojimas

## Šaltiniai

## Nuorodos

* IMDb profilis
Narvaišių tvenkinys

**Narvaišių tvenkinys** – tvenkinys Lietuvoje, Plungės rajone, 10 km į šiaurės vakarus nuo Plungės, Narvaišių gyvenvietės šiaurvakarinėje dalyje. Sudarytas užtvenkus A-1 upelį (Aukseliškės intakas, Minijos baseinas) 2,3 km nuo jo žiočių. Tvenkinio ilgis iš šiaurės rytų į pietvakarius – 0,28 km, plotis – iki 0,2 km. Altitudė 91,8 m. Krantai žemi. Šiaurrytinė pakrantė apaugusi miškeliu. Aplinkui plyti pievos ir dirbami laukai. Pietinėje pakrantėje, šalia užtvankos, įrengta poilsiavietė.

## Šaltiniai
Nadia Cassini

**Nadia Kasini** (1949 m. sausio 2 d. – 2025 m. kovo 18 d.) – JAV ir Italijos kino aktorė, dainininkė.

## Biografija
Gimė Vudstoke, vokiečio ir italės šeimoje. Anksti palikusi namus, 1968 m. ji persikėlė gyventi į Italiją, kur 8-jame dešimtmetyje dirbo modeliu, nusifilmavo eilėje filmų (daugiausia erotinių komedijų) ir įrašė keletą estradinės muzikos albumų.

1969–72 m. buvo ištekėjusi už žurnalisto Igorio Cassini, kurio pavarde ir išgarsėjo. 

Po skyrybų kurį laiką gyveno Londone su graikų aktoriumi Yorgo Voyagis, su kuriuo 1977 m. susilaukė dukters Kassandros, taip pat tapusios aktore.

Kasini garsėjo savo romanais su pasiturinčiais ir garsiais vyrais, vienas tokių buvo žinomas belgų rašytojas Georges Simenon.

Po karjeros kine pabaigos (ją didžia dalimi nulėmė nesėkminga plastinė veido operacija), ji kurį laiką dirbo televizijoje Prancūzijoje, vėliau grįžo gyventi į JAV.

## Filmografija

* Il divorzio (1970)
* Il dio serpente (1970)
* Mazzabubù... Quante corna stanno quaggiù? (1971)
* Quando gli uomini armarono la clava e... con le donne fecero din don (1971)
* Bulvarinis skaitalas (1972)
* Ecco lingua d'argento (1976)
* Nuogi ir be gėdos (1976)
* Io tigro, tu tigri, egli tigra (1978)
* Scontri stellari oltre la terza dimensione (1978)
* L'insegnante balla... con tutta la classe (1979)
* Io zombo, tu zombi, lei zomba (1979)
* L'infermiera nella corsia dei militari (1979)
* La dottoressa ci sta col colonnello (1980)
* Tutta da scoprire (1981)
* L'assistente sociale tutto pepe (1981)
* Miracoloni (1981)
* Jauni, gražūs... greičiausiai turtingi (1982)

## Diskografija
* „Encounters Of A Loving Kind“ (1978)
* „Get Ready“ (1983)
* „Dreams“ (1985)

## Šaltiniai

## Nuorodos

* IMDb profilis
Christina Lindberg

**Kristina Lindberg** (g. 1950 m. gruodžio 6 d. Geteborgas) – švedų žurnalistė, buvusi aktorė ir modelis.

## Biografija
Ji gimė Geteborge ir baigusi mokyklą ketino studijuoti archeologija, tačiau būdama 18 ėmė pozuoti nuoga vyrų žurnalams (buvo „Penthouse“ birželio mergina 1970 m.) ir netrukus tapo žinomu šalyje erotikos modeliu. Tais pačiais metais debiutavo kine ir dešimtmetį buvo ryški savo šalies eksploatacinių bei erotinių filmų žvaigždė. Prie to daug prisidėjo filmas „Neapsaugota“, 1971 m. demonstruotas Kanų kino festivalyje. 

Tapusi žinoma, Lindberg sulaukė kvietimo filmuotis Japonijoje (filmas „Seksas ir įniršis“ (1973)), o Švedijoje filmas „“ netgi buvo uždraustas dėl pornografinių elementų (Lindberg scenose buvo naudojama dublerė). 1974 m. ji pasitraukė iš juostos „Flossie“ filmavimo dėl režisieriaus Gerard Damiano (sukūrusio filmą „Gili gerklė“) siekio filmuoti pernelyg atviras scenas (filmas vėliau nebuvo baigtas). 1975 m. mėgino įstoti į teatro mokyklą, tačiau neišlaikė testo. 

Pasitraukusi iš kino, Lindberg ėmė darbuotis jos draugo Bo Sehlberg aviacijos žurnale „Flygrevyn“, o po jo mirties 2006 m. perėmė šio kontrolę.

## Dalinė filmografija
* Neapsaugota (1971)
*  (1973)
* Anita (1973)
* Seksas ir įniršis (1973)

## Šaltiniai

## Nuorodos

* IMDb profilis
Kambarys Romoje

**Kambarys Romoje** () – 2010 m. sukurtas filmas.

## Pagrindiniai aktoriai
* Elena Anaya
* Nataša Jerovenko
* Enrico Lo Verso
* Najwa Nimri
* Ander Malles
* Laura Meizoso

## Turinys

Filme rodomas veiksmas trunka vieną naktį. Dvi merginos, rusė ir ispanė, susipažįsta viename Romos bare ir prisistato esančios Nataša ir Alba, nors tai greičiausiai netikri vardai. Alba pakviečia naująją pažįstamą į savo kambarį viename iš viešbučių. Atsidūrusios viduje, merginos pasiduoda aistrai. Vėliau Nataša nori išeiti, tačiau apsigalvoja ir lieka iki ryto. Jos pasakoja viena kitai savo gyvenimus, mylisi, nes žino, kad ryte išsiskirs ir daugiau nebesusitiks...
Eva Grimaldi

**Eva Grimaldi** (g. 1961 m. rugsėjo 7 d. Verona) – italų aktorė.

Ji buvo erotinis modelis ir dėka aktų, išspausdintų žurnale vyrams „Playmen“, 1983 m. buvo pakviesta filmuotis TV šou „Drive In“.

Nuo 1986 m. vaidina kine ir yra dirbusi su tokiais režisieriais kaip Joe D'Amato, Mario Monicelli, Federico Fellini, Damiano Damiani ir Claude Chabrol.

## Dalinė filmografija
* Universalinė parduotuvė (1986)
* Rimini Rimini 2 (1988)
* Šėtono kaukė (1989)
* Ramios dienos Kliši (1990)
* Ginkluotas angelas (1992)

## Nuorodos

* IMDb profilis